o
Derek Prince
Naiset seurakunnassa
osa 3
Hallintovalta ei mielestäni ole normaalisti avoinna naisille.
Katsokaamme Rom 12:6-8.
Siinä on luettelo erilaisista tehtävistä.
"Meillä on saamamme armon mukaan erilaisia armolahjoja.
Se, jolla on profetoimisen lahja, käyttäköön sitä sen mukaan
kuin hänellä on uskoa. Tai palvelutehtävä, opettaminen,
rohkaiseminen, antaminen, johtaminen tai köyhien auttaminen.
Paavali mainitsee nämä seitsemän tehtävää.
Mielestäni viisi niistä sopii naisille: profetoiminen, palveleminen,
rohkaiseminen, antaminen ja köyhien auttaminen.
Loput kaksi eivät tavallisesti ole naisten tehtäviä
eli opettaminen ja johtaminen.
Kun puhun opettamisesta, tarkoitan
seurakunnan hallinnollista johtamistehtävää.
Ellei käsite ole selvä, syntyy epätietoisuutta.
1 Kor 11:5, Paavali sanoo:
"Nainen, joka rukoilee tai profetoi avopäin, häpäisee päänsä ..."
Lykätkäämme kysymystä pään peittämisestä tuonnemmaksi ja
todetkaamme, että naisen sopii rukoilla ja profetoida
kunhan hän muuten sopii tehtävään. Niinpä nuo kaksi tehtävää,
rukoileminen ja profetoiminen, ovat naisille avoimia.
1 Kor 12:28-30 antaa pitkän tehtäväluettelon.
"Jumala on seurakunnassaan asettanut ensinnäkin jotkut
apostoleiksi, toiseksi jotkut profeetoiksi ja vielä jotkut opettajiksi.
Muutamilla on voima tehdä ihmeitä, toisilla parantamisen lahja,
toisilla kyky auttaa muita, toimia johtajana tai puhua kielillä.
Eivät kai kaikki ole apostoleja? Tai profeettoja? Tai opettajia?
Tai ihmeiden tekijöitä? Eihän kaikilla ole parantamisen lahjaa?
Eiväthän kaikki puhu kielillä ja tulkitse tällaista puhetta?"
Luettelossa on naisille sopivia tehtäviä kuten profetoiminen,
ihmeiden tekeminen, parantaminen, auttaminen, johtaminen,
kielillä puhuminen ja tulkitseminen. Siinä on kuusi tehtävää.
Normaalisti apostolin ja opettajan tehtävät eivät ole naisten.
Efe 4:11:ssä on neljäs luettelo:
"Hän (Kristus) antoi seurakunnalle sekä apostolit että profeetat ja
evankeliumin julistajat, sekä paimenet että opettajat."
Tässä on viisi tehtävää, joista profeetan ja evankelistan tehtävät
sopivat naisille. Apostolin, paimenen ja opettajan tehtävät
eivät normaalisti ole naisten, koska niihin liittyy hallinollista johtamista.
Seuraavaa jaetta monien on vaikea nielaista. 1 Kor 14:34:
1 Kor 14:34 "Naisten tulee olla vaiti seurakunnan kokouksissa.
Heidän ei ole lupa puhua, vaan heidän on oltava kuuliaisia,
niin kuin lakikin sanoo."
Osoitin jo aiemmin, että Paavalin mukaan
nainen saa rukoilla ja profetoida.
Paavali ei siis sano, että naisten on istuttava
suu supussa koko ajan. Avain ymmärtää tämä jae,
on ymmärtää sanan "seurakunta" merkitys.
Kreikaksi se on "ecclesia", josta johdetaan mm. sana kirkko.
Kreikan kulttuurissa "ecclesia" kuvasi kaupungin tai maan hallitusta.
Se on siis hallintosana.
Niinpä Jumala hallitsee ihmiskuntaa
suureksi osaksi seurakuntansa kautta.
Mutta kun puhutaan hallinnollisista kokouksista,
niin niissä nainen vaietkoon.
Naisten ei pidä kaapata hallintoa. Näin minä tämän ymmärrän.
Seuraavaksi 1 Tim 2:12.
Nämä kohdat ovat keskenään johdonmukaisia.
"Sitä en salli, että nainen opettaa,
enkä sitä, että hän hallitsee miestä;
hänen on elettävä hiljaisesti."
Huomatkaa, että opettaminen liittyy valtaan.
Paavali sanoo, että "missä opettamiseen liittyy auktoriteettia
ja hallintoa, en salli sitä". Se on Paavalin oma väite,
mutta meidän tulee ottaa vaarin siitä mitä Paavali sanoo.
Jos vertaamme Paavalin sanoja feministeihin,
niin hän on heitä paljon edellä.
Sitten 1 Tim 3:2-4:
"Seurakunnan kaitsijan (paimen tai vanhin)
tulee olla moitteeton, yhden vaimon mies
(ei koskaan yhden miehen vaimo)
... joka pitää hyvää huolta perheestään..."
Jälleen mainitaan "huolenpito".
Olen vakaasti sitä mieltä, että joka perheen
huolehtija ja päällikkö on mies. Näin ei nykyisin aina ole,
mutta Jumalan säädös tästä ei ole muuttunut.
Päällikkyys on valtavaa vastuuta.
Älä kilpaile siitä, ellet ole siihen kelvollinen.
Luettelen miehen kolme tehtävää perheen päänä.
Hän on Kristuksen edustaja perheessään kolmella tavalla:
Hän on profeetta, pappi ja kuningas.
Profeettana hän puhuu perheelleen Jumalan puolesta.
Pappina hän puhuu Jumalalle perheensä puolesta.
Kuninkaana hän hallitsee perhettään Jumalan puolesta.
Muistakaa, että ensimmäinen Jumalan valitsema mies
koko ihmiskunnasta oli Abraham. Miksi Jumala valitsi hänet?
Koska Jumala saattoi luottaa siihen,
että Abraham hallitsi perhettään ja lapsiaan.
Nimenomaan sitä Jumala edellytti Abrahamilta.
Täällä tuli oudon hiljaista.
Olen kuullut outoja juttuja Foibesta. Joku kyselikin niistä.
Katsotaanpa Foibesta hetki. Rom 16:1-2, Paavali sanoo:
"Annan teille suositukseni sisarestamme Foibesta,
joka on Kenkrean seurakunnan palvelija.
(Hän saattoi olla diakonissa.)
Ottakaa hänet vastaan Herran palvelijana niin kuin pyhille sopii
ja auttakaa häntä kaikessa, mitä hän tarvitsee teiltä.
Onhan hän itsekin ollut tukena monille, myös minulle."
Joku väittää erheellisesti, että Foibes huolehti Paavalista
ja opetti häntä mitä piti saarnata.
Tekstistä ei tällaista kuitenkaan ilmene.
Tarkistin kreikan sanakirjoista ja paras käännös Foibesta
on "auttaja" tai "suojelijatar"
Paavali sai viidesti 39 raipaniskua. On uskomatonta ajatella,
että hän sai kaikkiaan 195 ruoskaniskua.
Ehkä hän joskus tarvitsi jonkun huolehtijan,
naisen, joka sitoi haavat, hoiti ja teki ruokaa.
Ehkä Foibes huolehti Paavalista, mutta ei hän neuvonut mitä saarnata.
Olen kuullut mitä oudoimpia kehuja naisista,
jotka tekevät sellaista mitä heidän ei kuulu tehdä.
Puheet saavat alkunsa miehistä,
mutta usein miehen takana on nainen.
Toivottavasti kaikki on sujunut hyvin.
Ja vaikka ei olisi sujunutkaan, en voi sille mitään.
Puhun seuraavaksi aviovaimon erityisistä velvollisuuksista.
Efe 5:22:
"Vaimot, suostukaa miehenne tahtoon niin kuin Herran tahtoon."
Selvää tekstiä, vai mitä? Sen tarkoituksesta ei voi erehtyä.
Ehkä ette pidä siitä, mutta näin siinä selvästi sanotaan.
Ehkä sanot: "Paavali oli poikamies. Ei hän oikein ymmärtänyt."
Mutta Pietari sanoi vielä enemmän ja hän oli ukkomies.
1 Piet 3:1-2:
"Samoin te vaimot, olkaa kuuliaisia miehellenne, jotta myös ne miehet,
jotka ehkä eivät usko Jumalan sanaan,
nyt vaimonsa elävällä esimerkillä ilman sanojakin voitettaisiin,
kun he näkevät teidän elävän jumalanpelossa puhdasta elämää."
Pietari alkaa luvun sanalla "samoin".
Katsotaan mihin "samoin" viittaa, luku 2:21:
"Sillä siihen teidät on kutsuttu. Kärsihän Kristuskin teidän
puolestanne ja jätti teille esikuvan, jotta seuraisitte Hänen jälkiään.
- Hän ei syntiä tehnyt, Hänen suustaan ei valhetta kuultu.
Häntä herjattiin, mutta Hän ei vastannut herjauksella,
hän kärsi, mutta ei uhkaillut, vaan uskoi itsensä
oikeamielisen tuomarin haltuun."
Tätä seuraava luku alkaa sanalla "samoin"- kuin kuka? Sanokaa!
Kuin Jeesus. Niinpä nainen saa korkean aseman
kun häntä verrataan Jeesukseen, mutta siihen liittyy paljon vastuuta.
"Suostukaa miehenne tahtoon olipa hän uskossa tai ei."
Vuosia sitten olin tekemisissä hartaan ja tulisen kristityn naisen kanssa.
Hän kävi julistamassa ja hänen uskostaosaton miehensä oli kotona.
Nainen itse kertoi tämän: "Ajattelin, että koska mieheni ei usko,
hän ei myöskään ole minun pääni enkä ole hänelle vastuussa.
Kerran Jumala näytti minulle Raamatusta,
että hän on sittenkin pääni, olipa hän uskossa tai ei.
Järkytyin niin, että putosin sängystä."
Mieleen tulee toinenkin pariskunta. Olin puhunut vapautumisesta ja
tilaisuuden päätteeksi eräs nainen tuli puheilleni:
"Tarvitsen vapautusta." Jumala antoi minulle viisautta ja
kysyin: "Missä on miehesi?" Hän osoitti taaksepäin.
"Hän on tuolla takapenkissä"
ikään kuin hänen miehensä olisi ollut ilmaa.
Sanoin: "Pyydä miehesi tänne". Vastentahtoisesti hän teki niin.
Sitten sanoin, että Raamatun mukaan
aviomiehesi on pääsi ja pappisi. Minun tehtäväni ei ole rukoilla
sinun vapautumisesi puolesta vaan se on sinun miehesi tehtävä.
Se ei sopinut hänelle lainkaan, mutta panin hänet koville:
"Haluatko pyytää miestäsi rukoilemaan puolestasi?"
Väkisin hän sai sanotuksi miehelleen: "Rukoiletko vapautukseni puolesta?"
Kun hän oli sanonut tämän, hän vapautui siinä samassa.
Hän oli toiminut Jumalan järjestyksen mukaan.
Kerron teille hauskan tapauksen, joka sattui ystäväperheellemme.
En sano nimiä. Rouva oli baptisti. Hän tunsi Herran ja
hän meni naimisiin pelastumattoman miehen kanssa,
koska "tiesin, että hän antaisi minulle niin monta lasta kuin haluan".
He saivat 10 lasta.
Mutta mies ei ollut pelastunut ja hän oli luonteeltaan väkivaltainen.
Hän joi monen sortin nesteitä. Rouva kutsui evankelistoja ja
saarnaajia kotiin, mutta mies kieltäytyi kuuntelemasta heitä.
Sitten vaimo luki 1 Piet 3:sta: " ...kun he näkevät teidän
(vaimojen) elävän jumalanpelossa puhdasta elämää".
Niin tämä rouva päätti muuttua. Hän kohensi ulkonäköään,
laittoi tukkansa nätiksi ja pukeutui viehättäviin vaatteisiin.
Hänen miehensä oli palomies,
joka saattoi tulla kotiin mihin aikaan yöstä tahansa,
ja aina vaimolla oli valmiina ruokaa uunissa.
Tämä sai miehen ihmettelemään, että vaimolle on tapahtunut jotain.
Hänellä täytyy olla poikaystävä.
Mies pyysi työtoveriaan, joka oli vapaalla, vahtimaan taloa ja
katsomaan kuka poikaystävä oikein oli. Ei näkynyt ketään.
Välillä mies oli väkivaltainen.
Kerran hän työnsi vaimon päätä seinään
ja puristi tätä niskasta ja sanoi: "Etkö pelkää?" Vaimo vastasi: "En."
Se tepsi. Nyt molemmat ovat uskovia ja opastavat muita uskovia.
Vaimo otti Herran sanat todesta.
Moniko ottaisi sellaisen riskin nykyisin?
Tämä kertomus on tosi. Heillä on ihana perhe.
Kuuliaisuus Raamatulle tuottaa tulosta.
Sana "suostukaa, alistukaa tai olkaa alamaiset" tuottaa paljon ongelmia.
Minulla on kokemusta monille tutusta liikkeestä, jossa
"alistuminen" oli avainsanoja.
Kuulimme sen niin monesti, että melkein alkoi oksettaa.
Liikkeessä, josta haluan teille kertoa, oli kuitenkin monia hyviä asioita.
Heidän tarkoituksensa oli hyvä, mutta keinot eivät.
On kaksi sanaa: alistaminen ja alistuminen
merkityksessä nöyryys.
Ei vaimon ole pakko totella miestään,
jos hän vaatii jotain Raamatun tai omantunnon vastaista.
Vaimolla on oikeus sanoa: "Kunnioitan sinua aviomiehenäni,
mutta en voi tehdä pyytämääsi siitä ja siitä syystä".
Vaimo voi silti ottaa nöyrän asenteen.
Kun alistuminen tuntuu mahdottomalta,
voi ottaa nöyrtymisen roolin.
Kysyn nyt teiltä sisaret aviovaimot,
oletteko valmiita suostumaan miehenne tahtoon?
Jos tahdotte miehen olevan päänne, teidän tulee suostua.
Kaikkialla, missä tästä puhutaan, ensimmäinen aihe
on vaimon suostuminen ja vasta sitten miehen päällikkyys.
Miksi? Koska mies ei voi olla alistumattoman naisen pää.
Silloin hän on diktaattori. Jos haluatte päällikkyyttä,
se edellyttää alistumista. Valinta on teidän.
Pyydän vielä toista tärkeää asiaa teiltä rakkailta vaimoilta.
Ne teistä, jotka olette ehkä miehiänne hengellisempiä,
rukoilkaa paljon miestenne puolesta. Onko teistä mukavaa nähdä
kuinka tekemänne hyvä näkyy toisen ihmisen elämässä?
Otan esimerkin. Vaimo on hyvin hengellinen,
mutta mies ei hengellisistä juuri välitä.
Hengellinen vaimo rukoilee tuntikausia miehensä puolesta.
Sitten käy niin, että miehestä tulee menestyksekäs julistaja.
Jokainen näkee sen hyvän minkä mies tekee,
mutta harvat tietävät mitä hyvää vaimo tekee.
Riittääkö tämä teille, vaimot, vai haluaisitteko, että
tekemänne hyvä huomioidaan?
Tämän perään pannaan kuitenkin PS, jälkikirjoitus.
Iäisyydessä vaimon hyvä huomioidaan takuulla.
Kuvittelen nämä puolisot tulossa valtaistuimen eteen
saamaan kukin tekojensa mukaan, ja mies saa kruununsa,
mutta vaimon kruunu on kaksin verroin kirkkaampi
Enkeli kysyy toiselta: "Miksi vaimo sai kirkkaamman kruunun?"
Toinen enkeli vastaa:
"Jos vaimo ei olisi saanut kruunua, mies ei olisi saanut sitä lainkaan".
Malttakaa odottaa kruunujanne iäisyyteen asti. Aamen.
Alan jo lopetella aihettani. Kertaan aiemmin sanomaani.
Naiset ovat erilaisia kuin miehet, mutta eivät alempiarvoisia.
On asioita, joissa naiset ovat erinomaisia
minun kokemusteni mukaan.
He tajuavat Pyhän Hengen läsnäolon paljon nopeammin kuin miehet.
He ovat usein erinomaisia evankelistoja.
Kiinan seurakuntien kasvuun ovat vaikuttaneet
teini-ikäiset evankelistatytöt,
jotka vievät evankeliumia kokonaisiin kyliin.
Evankeliumin julistaminen voi olla naisen päätehtävä.
He ovat lempeitä, rohkeita ja lojaaleja.
Kerron kaksi esimerkkiä naisten lojaalisuudesta.
Joh 19:25
Jeesuksen viimeiset hetket ristillä
"Jeesuksen ristin luona seisoivat hänen äitinsä ja
tämän sisar sekä Maria, Klopaksen vaimo,
ja Magdalan Maria."
Kolme Mariaa olivat lähempänä ristiäkuin kukaan muu
paitsi Johannes.
Mat 27: 55-56.
Jeesus oli ristillä.
"Siellä oli myös useita naisia jonkin matkan päässä tätä katselemassa.
Galileasta lähtien he olivat kulkeneet Jeesuksen mukana
ja palvelleet Häntä. Heidän joukossaan olivat Magdalan Maria,
Jaakobin ja Joosefin äiti Maria ja Sebedeuksen poikien äiti."
Monta naista. Useimmat miehet olivat lähteneet, mutta
naiset olivat yhä siellä. Sitten Mark 16:9.
Tämä on Raamatun kiehtovimpia kohtia.
Mark 16:9
Suurimpia ihmisen osaksi tulleita etuoikeuksia on
saada olla Jeesuksen ylös- nousemuksen ensimmäinen todistaja.
Kenelle Jeesus ilmestyi ensimmäiseksi
kuolleista nousemisensa jälkeen? Luetaanpa.
"Kun Jeesus oli varhain sapatin jälkeisenä päivänä noussut kuolleista,
Hän ilmestyi ensin Magdalan Marialle,
josta Hän oli ajanut ulos seitsemän pahaa henkeä."
Kukaan toinen ihminen ei ole saanut kokea mitään tämän vertaista:
saada olla ensimmäinen ylösnousemuksen todistaja.
Kuka oli todistaja? Ei yksikään apostoleista vaan Magdalan Maria.
Ja sitten vielä mainitaan,
että Jeesus oli ajanut hänestä ulos seitsemän demonia.
Sanon niille, jotka ovat vapautuneet demoneista,
että teidän ei koskaan tarvitse hävetä.
Marian todistus on mahtava:
"Jeesus ajoi seitsemän demonia minusta ulos".
Kun Jeesus oli noussut kuolleista,
Hän ilmestyi ensimmäisenä tälle naiselle.
Vielä yksi ylösnousemukseen liittyvä kohta. Mat 28:5-7:
"Enkeli kääntyi naisten puoleen ja sanoi: 'Älkää pelätkö.
Minä tiedän, että te etsitte ristiinnaulittua Jeesusta.
Ei Hän ole täällä, Hän on noussut kuolleista, niin kuin itse sanoi.
Tulkaa katsomaan, tuossa on paikka, jossa Hän makasi.
Menkää kiireesti sanomaan Hänen opetuslapsilleen' "
Naiset veivät sanoman apostoleille. Kyse ei ole arvoasteikosta.
Kyse on tehtävästä, kutsumuksesta ja uskollisuudesta.
Monet naiset ovat uskollisempia kuin monet miehet.
Minun huomioideni mukaan naisten luoteenpiirre on
lojaalisuus jos mikä. He ovat yhä paikalla
kun miehet ovat jo häippäisseet. Rakkaat sisaret, uskokaa,
etten halua panna naisia matalaksi vaan haluan auttaa naisia
ottamaan Jumalan heille osoittaman paikan ja tehtävän.
Kaikessa on kuitenkin poikkeuksia.
Eräs suosittu naisjohtajuuteen liittyvä poikkeus on Debora.
Hänestä tuli johtaja, koska ei ollut miestä siihen tehtävään.
Häpeä miehille, ei Deboralle. Hän oli kuitenkin poikkeus.
Tuomarien kirjassa ja 1.Samuelin kirjassa on mainittu 13 tuomaria,
joista vain yksi oli nainen.
Ongelma on, että kun teemme poikkeuksen sääntöön,
joudumme Jumalan siunauksen ulkopuolelle.
Lopetan muutamaan sanaan Amerikasta.
Amerikassa on kaksi kriittistä ongelmaa.
Toisesta olen puhunut ainakin 30 vuotta.
Ongelma on tehtävänsä laiminlyövät miehet.
Se on ongelma numero yksi.
Miehet, jotka ovat vetäytyneet vastuustaan.
Ongelma numero kaksi on kapinahenkiset naiset.
Molemmat ongelmat vain pahentavat toisiaan.
Aina kun mies laiminlyö tehtäviään,
naisesta tulee herkästi kapinahenkinen.
Ja aina kun nainen kapinoi, mies saa tekosyyn
olla hoitamatta tehtäviään. Tämä on tämän maan perusongelma.
Älkäämme kasvattako sitä.
Olkaamme osa ongelman ratkaisua eikä osa ongelmaa.
Katsomme vielä Mal 4:5-6, VT:n kaksi viimeistä jaetta.
Kronologisesti nämä ovat VT:n viimeiset kirjoitetut jakeet.
Ja viimeinen jae uhkaa kirouksella.
Jumalan kiitos UT:sta. Jos Raamattu loppuisi VT:iin,
Jumalan viimeinen sana olisi kirous. Näin puhuu Jumala:
"Kuulkaa! Ennen kuin tulee Herran päivä, suuri ja pelottava,
Minä lähetän teille profeetta Elian.
Hän kääntää isien sydämet lasten puoleen ja
lasten sydämet isien puoleen, etten löisi maata kirouksella."
(Nykykäännös: "Silloin en tuomitse maata perikatoon").
Sana, joka on käännetty "kiroukseksi" tarkoittaa
"jotain Jumalan täysin hylkäämää".
Sen jälkeen ei voi asialle tehdä enää mitään. Se on mennyttä.
Ellemme ratkaise perheongelmiamme,
ei synny sovintoa miesten ja vaimojen välille
eikä vanhempien ja lasten välille. Seurauksena on kirous.
Aihe on vakava. Meidän tulee ottaa se tosissaan.
Ehkä ette ole kaikessa yhtä mieltä kanssani,
mutta etsikää Jumalaa ja pyytäkää Häntä näyttämään
mikä on teidän tehtävänne ja pyytäkää Häneltä,
että saisitte uskollisesti täyttää sen tehtävän.
Jumala teitä siunatkoon. Aamen.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä